Diari Oficial de la Generalitat Valenciana


Sumari del DOGV 4642, del 02-12-2003 (2003/12163)

RESOLUCIÓ de 26 de novembre de 2003, de la Conselleria de Benestar Social, per la qual es modifiquen els crèdits que financen les ajudes convocades per mitjà de l'Orde de 19 de desembre de 2002 per la qual es regula i es convoca el programa per a finançar estades en residències de tercera edat l'any 2003 (DOGV núm. 4.408 de 30 de desembre de 2002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12117


Data del document
:   26-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * tercera edat
    * suport econòmic
    * ajuda pública
    * equipament social

RESOLUCIÓ de 26 de novembre de 2003, de la Conselleria de Benestar Social, per la qual es modifiquen els crèdits que financen les ajudes convocades per mitjà de l'Orde de 19 de desembre de 2002 per la qual es regula i es convoca el programa per a finançar estades en residències de tercera edat l'any 2003 (DOGV núm. 4.408 de 30 de desembre de 2002). [2003/X12755]
  
L'Orde de 19 de desembre de 2002, de la Conselleria de Benestar Social per la qual es regula i es convoca el programa per a finançar estades en residències de tercera edat l'any 2003 (DOGV número 4.408, de 30 de desembre de 2002), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament d'estes ajudes a l'aprovació dels crèdits corresponents.
  
Aprovada i publicada la Llei 12/2002, de 27 de desembre, de Pressupostos de la Generalitat Valenciana per a l'exercici 2003 (DOGV núm. 4.409, de data 31 de desembre de 2002), d'acord amb el que preceptua l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, es va procedir, per mitjà de la Resolució de 14 de febrer de 2003, del conseller de Benestar social (DOGV núm. 4.444 de 20 de febrer de 2003) a donar publicitat als crèdits i a les línies de subvenció destinades al finançament de les ajudes regulades i convocades.
  
Posteriorment, a causa de l'existència de disponibilitat pressupostària en la línia T1826, va permetre incrementar el finançament de l'Orde de 19 de desembre de 2002 a través de les resolucions de data 14 d'abril de 2003 i 5 de setembre de 2003 de la Conselleria de Benestar Social.
  
No obstant això, en esta data, hi ha disponibilitat pressupostària en la línia T1826 €Bo residència 3a edat?, que permet incrementar el finançament de l'Orde de 19 de desembre de 2002, arreplegada en les resolucions de 14 de febrer de 2003, 14 d'abril de 2003 i 5 de setembre de 2003 de la Conselleria de Benestar Social.
  
En virtut d'això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991 i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social (DOGV 4.543 de 14 de juliol de 2003), resolc:
  
Primer
  
Modificar la quantia del crèdit destinat a finançar l'Orde de 19 de desembre de 2002, en la línia de subvenció que a continuació es detalla:
  
Denominació: Bo Residència Tercera Edat
  
Línia de subvenció: T1826
  
Consignació pressupostària inicial: 49.750.380 euros.
  
Increment posterior: 1.476.295 euros, passant de 39.905.522 euros a 63.759.807 euros.
  
Increment posterior: 4.000.000 euros, passant de 85.572.710 euros a 75.864.104 euros
  
Increment posterior: 2.000.000 euros, passant de 41.021.545 euros a 73.880.705 euros.
  
Increment actual: 925.850 euros, passant de 77.543.118 euros a 90.898.288 euros.
  
Procedència i quantia dels fons: Fons propis.
  
Segon
  
Publicar la present resolució en el Diari Oficial de la Generalitat Valenciana.